CELEX: 32022D0393
Language: lt
Date: 1646265600000
Title: Tarybos sprendimas (ES) 2022/393 2022 m. kovo 3 d. dėl pozicijos, kurios Europos Sąjungos vardu turi būti laikomasi 65-oje Narkotinių medžiagų komisijos sesijoje, dėl trijų cheminių medžiagų įtraukimo į Jungtinių Tautų Organizacijos konvencijos dėl kovos su neteisėta narkotinių priemonių ir psichotropinių medžiagų apyvarta I lentelės sąrašą

2022 3 9   
               
               
                  LT
               
               
                  Europos Sąjungos oficialusis leidinys
               
               
                  L 79/36
               
            
         TARYBOS SPRENDIMAS (ES) 2022/393
         2022 m. kovo 3 d.
         dėl pozicijos, kurios Europos Sąjungos vardu turi būti laikomasi 65-oje Narkotinių medžiagų komisijos sesijoje, dėl trijų cheminių medžiagų įtraukimo į Jungtinių Tautų Organizacijos konvencijos dėl kovos su neteisėta narkotinių priemonių ir psichotropinių medžiagų apyvarta I lentelės sąrašą
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 9 dalimi,
         atsižvelgdama į Europos Komisijos pasiūlymą,
         kadangi:
         
                     (1)
                  
                  
                     Tarybos sprendimu 90/611/EEB (1) Sąjunga sudarė 1988 m. Jungtinių Tautų Organizacijos konvenciją dėl kovos su neteisėta narkotinių priemonių ir psichotropinių medžiagų apyvarta (toliau – Konvencija), ji įsigaliojo 1990 m. lapkričio 11 d.;
                  
               
                     (2)
                  
                  
                     vadovaujantis Konvencijos 12 straipsnio 2–7 dalimis, į Konvencijos lenteles, kuriose išvardyti narkotinių priemonių ir psichotropinių medžiagų pirmtakai (prekursoriai), galima įtraukti medžiagas;
                  
               
                     (3)
                  
                  
                     Narkotinių medžiagų komisija savo 65-oje sesijoje, vyksiančioje Vienoje 2022 m. kovo 14–18 d., turi priimti sprendimą dėl trijų cheminių medžiagų įtraukimo į Konvencijos I lentelę;
                  
               
                     (4)
                  
                  
                     Tarptautinės narkotikų kontrolės valdybos vertinimu, trys medžiagos, konkrečiai, 4-AP, 1-boc-4-AP ir norfentanilis, dažnai naudojamos neteisėtai fentanilio gamybai ir labai tinka neteisėtai fentanilio ir daugelio fentanilio analogų, kurie yra labai veiksmingi sintetiniai opioidai, gamybai. Yra įrodymų, kad neteisėtai pagaminamo fentanilio ir fentanilio analogų kiekis ir jų gamybos mastas kelia rimtų visuomenės sveikatos ir socialinių problemų. Todėl 4-AP, 1-boc-4-AP ir norfentanilio tarptautinė kontrolė yra pateisinama;
                  
               
                     (5)
                  
                  
                     2022 m. vasario 2 d. Tarptautinė narkotikų kontrolės valdyba Narkotinių medžiagų komisijai rekomendavo įtraukti 4-AP, 1-boc-4-AP ir norfentanilį į Konvencijos I lentelę;
                  
               
                     (6)
                  
                  
                     tam tikrose valstybėse narėse neteisėtai gaminamas fentanilis ir fentanilio analogai sukėlė didelių visuomenės sveikatos ir socialinių problemų;
                  
               
                     (7)
                  
                  
                     sprendimas dėl cheminių medžiagų įtraukimo į Konvencijos I lentelę priklauso Sąjungos išimtinei kompetencijai. Narkotinių medžiagų komisijoje, kurioje 12 Sąjungos valstybių narių yra teisę balsuoti turinčios narės, Sąjunga turi stebėtojos statusą;
                  
               
                     (8)
                  
                  
                     tikslinga nustatyti poziciją, kurios Sąjungos vardu turi būti laikomasi Narkotinių medžiagų komisijoje, kadangi tos Komisijos sprendimas Sąjungai bus privalomas ir gali stipriai paveikti Sąjungos teisės, būtent Europos Parlamento ir Tarybos reglamento (EB) Nr. 273/2004 (2) bei Tarybos reglamento (EB) Nr. 111/2005 (3), turinį;
                  
               
                     (9)
                  
                  
                     Sąjungos poziciją turėtų būti pareikšta Sąjungos interesų labui kartu veikiančių valstybių narių, kurios yra Narkotinių medžiagų komisijos narės;
                  
               
                     (10)
                  
                  
                     pozicija, kurios Sąjungos vardu turi būti laikomasi Narkotinių medžiagų komisijoje, turėtų būti įtraukti 4-AP, 1-boc-4-AP ir norfentanilį į Konvencijos I lentelę,
                  
               PRIĖMĖ ŠĮ SPRENDIMĄ:
         
            1 straipsnis
            Pozicija, kurios Sąjungos vardu turi būti laikomasi 2022 m. kovo 14–18 d. vyksiančioje 65-oje Narkotinių medžiagų komisijos sesijoje, yra įtraukti šias medžiagas į Konvencijos I lentelę:
            
                        a)
                     
                     
                        4-AP;
                     
                  
                        b)
                     
                     
                        1-boc-4-AP ir
                     
                  
                        c)
                     
                     
                        norfentanilis.
                     
                  
         
            2 straipsnis
            Sąjungos valstybės narės, kurios yra Narkotinių medžiagų komisijos narės, 1 straipsnyje nurodytą poziciją pareiškia veikdamos kartu Sąjungos interesų labui.
         
         
            3 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2022 m. kovo 3 d.
            
               
                  Tarybos vardu
               
               
                  Pirmininkas
               
               G. DARMANIN
            
         
         
            (1)  1990 m. spalio 22 d. Tarybos sprendimas 90/611/EEB dėl Jungtinių Tautų konvencijos dėl kovos su neteisėta narkotinių ir psichotropinių medžiagų apyvarta pasirašymo Europos ekonominės bendrijos vardu (OL L 326, 1990 11 24, p. 56).
         
            (2)  2004 m. vasario 11 d. Europos Parlamento ir Tarybos reglamentas (EB) Nr. 273/2004 dėl narkotinių medžiagų pirmtakų (prekursorių) (OL L 47, 2004 2 18, p. 1).
         
            (3)  2004 m. gruodžio 22 d. Tarybos reglamentas (EB) Nr. 111/2005, nustatantis prekybos narkotinių ir psichotropinių medžiagų pirmtakais (prekursoriais) tarp Sąjungos ir trečiųjų šalių stebėsenos taisykles (OL L 22, 2005 1 26, p. 1).